Case ID: 1192395
Sentence 1: İşin halları: Məhkəmənin hökmünə əsasən Məhkum «xxxx» Məhdud Məsuliyyətli Cəmiyyətinə məxsus «Daewoo BS090» markalı 10-TF 550 dövlət qeydiyyat nişanlı avtobusu 25 dekabr 2017-ci ildə saat 06:50 radələrində 202 saylı marşrut xətti üzrə idarə edərkən «Yol hərəkəti haqqında» Azərbaycan Respublikası Qanununun 37-ci maddəsinin 1-ci hissəsinin 1-ci bəndinin tələbinə əməl etməmiş, 07 fevral 2017-ci ildə AB****** saylı «B,C və D» kateqoryai sürücülük vəsiqəsi aldıqdan sonra Azərbaycan Respublikası İnzibati Xətalar Məcəlləsinin 511.1-ci maddəsində nəzərdə tutulan inzibati xətanı törətdiyinə görə Binəqədi rayon Məhkəməsinin 20 fevral 2017-ci il tarixli qərarı ilə 20 fevral 2017-ci il tarixdən 20 fevral 2018-ci il tarixədək olan 01 müddətinə nəqliyyat vasitəsini idarə etmə hüququndan məhrum edilməklə sürücülük vəsiqəsi Baş Dövlət Yol Polis İdarəsi Ağsu regional qeydiyyat-imtahan və texniki baxış şöbəsinə 19 iyul 2017-ci ildə təhvil verilməklə, nəqliyyat vasitələrini idarə etmək hüququ olmadan Bakı şəhəri, Nərimanov rayonu, Ağa Neymətulla küçəsi ilə «N.Nərimanov» metrosu istiqamətində yolun hərəkət hissəsinin sağ zolağı ilə 30 km/saat sürətlə hərəkət edərək yolun Ünvan2 nömrəli ünvanının qarşısına düşən hissəsində «Yol hərəkəti haqqında» Azərbaycan Respublikası Qanununun 50-ci maddəsinin 1-ci hissəsinin tələblərinə əməl etməyərək, qarşıda yolun hərəkət hissəsində sağdan sola keçmək istəyən piyadanı 31,6 metr aralı məsafədən görüb vaxtında tədbir görməklə diqqətini avtomobilin idarə olunmasından ayırmamalı və avtomobilin təhlükəsiz idarə olunması üçün lazımı əməliyyatları vaxtında, düzgün yerinə yetirməli, həmin piyadanın yanından təhlükəsiz yan məsafəsi saxlamaqla keçib getməli, hərəkət təhlükəsizliyini təmin etməyən hərəkətlərə yol verməməli və hərəkət üçün təhlükə yarandığını gördükdə, avtomobilin sürətini tam dayanma həddinə qədər azaltmaq üçün mümkün olan tədbirləri görməli olduğu halda və hadisənin qarşısını almağa texniki imkanı olmasına baxmayaraq bunu etməmiş, piyadanın yanından ötüb keçəcəyini güman edərək, yol-hərəkəti qaydalarını pozub yolu sağdan sola doğru adi yerişlə keçmək istəyən piyada Zərərçəkmiş şəxs yolun hərəkət hissəsinə 4 metr keçdikdən sonra ayırıcı zolağa 7 metr qalmış avtomobilin qabaq qabarıq hissələri ilə ehtiyyatsızlıqdan vurmuş və nəticədə özgənin əmlakı olan avtomobili ehtiyatsızlıqdan zədələyərək zərəçəkmiş hüquqi şəxs «xxxx» MMC-yə 40 manat məbləğində maddi ziyan vurmuş, Zərərçəkmiş şəxs isə baş beyin toxumasına, qişaları altına və yan mədəciklərə qansızma ilə müşayət edilən kəllə sümüklərinin sınıqları, baş yumşaq toxumasının iç səthinə qansızma, sağ gicgah və sağ almacıq nahiyəsinin cırılmış yaraları, hər iki göz ətrafının hematoması, sol əlin arxa səthinin qançırı, sağ əlin arxa səthinin sıyrılmış yaraları ilə müşayiət olunan, yetirildiyi anda ümumilikdə insan həyatı üçün təhlükəli olan sağlamlığa ağır zərər vuran xəsarətlər yetirib göstərilən baş beyin toxumasına, qişalara və mədəciklərə baş vermiş qansızma nəticəsində yol hərəkəti qaydalarını nəqliyyat vasitəsini idarə etmək hüququ olmayan şəxs kimi pozaraq, yolnəqliyyat hadisəsi törətməklə ehtiyyatsızlıqdan Zərərçəkmiş şəxs 25 dekabr 2017-ci il tarixdə saat 07:10 radələrində Kliniki Tibbi Mərkəzi xəstəxanasında ölümünə səbəb olmuşdur.